Na osnovu člana 7. Zakona o ministarskim, vladinim i drugim imenovanjima Federacije Bosne i Hercegovine ( Službene novine Federacije Bosne i Hercegovine broj: 12/03, 34/03 i 65/13) a u skladu sa Zaključkom Vlade Bosansko-podrinjskog kantona Goražde kojim se utvrđuju Kriteriji za imenovanje na poziciju direktora broj: 03-30-1488-1/20, i u vezi sa Zaključkom Vlade Bosansko-podrinjskog kantona Goražde broj: 03-30-1488-2/20 od 19.08.2020. godine o raspisivanju oglasa za izbor i imenovanje direktora Kantonalne uprave civilne zaštite Bosansko-podrinjskog kantona Goražde, a u skladu sa članom 22. Stav 5 Zakona o državnoj službi Bosansko-podrinjskog kantona Goražde ( službene novine Bosansko-podrinjskog kantona Goražde broj 3/18,6/20), Vlada Bosansko-podrinjskog kantona Goražde objavljuje:

**JAVNI OGLAS**

**Za izbor i imenovanje direktora Kantonalne uprave civilne zaštite Bosansko-podrinjskog kantona Goražde**

**1. OGLAŠAVA SE POZICIJA:**

- Direktor Kantonalne uprave civilne zaštite Bosansko-podrinjskog kantona Goražde

**2. OPIS POZICIJE:**

Direktor Kantonalne uprave civilne zaštite Bosansko-podrinjskog kantona Goražde ( u daljem tekstu Uprava) nadležan je da :

- predstavlja i zastupa Upravu, organizira i osigurava zakonito i efikasno obavljanje svih poslova iz nadležnosti Uprave;

- donosi podzakonske propise i druge opće i pojedinačne akte za koje je zakonom ovlašten i preduzima druge mjere za obavljanje poslova iz nadležnosti Uprave, te odlučuje u skladu sa zakonom,o pravima, obavezama i odgovornostima državnih službenika i namještenika iz radnog odnosa i obavlja druge poslove za koje je zakonom i drugim propisom ovlašte;.

- koordinira rad općinskih službi civilne zaštite;

-informiše Vladu Kantona i Federalnu upravu civilne zaštite o stanju u oblasti civilne zaštite

-obezbjeđuje saradnju Uprave sa Vladom Kantona i resornim kantonalnim ministarstvima, drugim organima i organizacijama;

- obezbjeđuje sprovođenje i izvršavanje upustava, smjernica, zaključaka i preporuka Vlade kantona, a koje se odnose na rad Uprave;

**3. MANDAT**

Mandat Direktora traje pet (5) godine, uz mogućnost ponovnog imenovanja.

**4. OPĆI UVJETI**

Kandidat za poziciju Direktora Kantonalne uprave civilne zaštite Bosansko-podrinjskog kantona Goražde dužan je ispunjavati slijedeće uvjete:

**a)** da su stariji od 18. godina;

**b)** da nisu otpušteni iz državne službe kao rezultat disciplinske mjere na bilo kojem nivou u BiH u periodu od 3. godine prije dana objavljivanja upražnjene pozicije ( ovjerena izjava);

**c)** uvjerenje o nevođenju krivičnog postupka, ne starije od 3 mjeseca ( Općinski ili Kantonalni sud)

**d)** da se na njih ne odnosi član IX 1. Ustava BiH ( ovjerena izjava);

**e)** da ima opću zdravstvenu sposobnost za obavljanje navedene pozicije,(ljekarski nalaz ovlaštene ustanove);

**f)** uvjerenje o državljanstvu ( ne starije od 3 mjeseca) ;

**g)** izvod iz matične knjige rođenih( ne starije od 3 mjeseca);

**5. POSEBNI UVJETI**

Pored uvjeta iz tačke 4. Oglasa, kandidat mora ispunjavati i slijedeće uvjete:

**a)** završen fakultet društvenog ili tehničkog smjera, najmanje VII stepen stručne spreme, odnosno stečeno visoko obrazovanje prvog (najmanje 240 ECTS bodova), drugog ili trećeg ciklusa Bolonjskog sistema studiranja;

**b)** najmanje 5 /pet/ godina radnog staža u struci nakon sticanja VSS,

**6. OSTALI UVJETI**

Napomena: Dokaz o ispunjavanju uslova iz tačke 4., alineja e.(zdravstvena sposobnost) dužan je priložiti samo kandidat koji bude imenovan za direktora.

**7.POTREBNA DOKUMENTA**

Uz prijavu na Javni oglas, kandidati su dužni dostaviti dokaze o ispunjavanju općih i posebnih uvjeta (original ili ovjerenu fotokopiju). U prijavi koja sadrži kraću biografiju, kandidati su dužni naznačiti adresu i kontakt telefon.

**8. PODNOŠENJE PRIJAVE**

Prijave sa traženom dokumentacijom, lično ili putem pošte, dostaviti na adresu:

**Vlada Bosansko – podrinjskog kantona Goražde, 1. Slavne Višegradske brigade 2a, Goražde.**

**Sa naznakom: „Prijava na javni oglas za izbor i imenovanje Direktora Kantonalne uprave civilne zaštite Bosansko-podrinjskog kantona Goražde – NE OTVARAJ“.**

Javni oglas ostaje otvoren 15 /petnaest/ dana od dana posljednjeg objavljivanja, a objaviće se u “Službenim novinama FBiH”, dnevnim novinama „Avaz “, na službenoj web.stranici Vlade BPK-a Goražde: [www.bpkg.gov.ba](http://www.bpkg.gov.ba) i Službenoj oglasnoj ploči BPK-a Goražde .

Neblagovremene i nepotpune prijave neće se uzimati u razmatranje. Kandidati koji budu stavljeni na listu sa užim izborom bit će pozvani na intervju pred komisijom. Sve dodatne informacije možete dobiti na službenoj web.stranici Vlade BPK-a Goražde: [www.bpkg.gov.ba](http://www.bpkgo.ba/), Oglasnoj ploči BPK-a Goražde ili direktno na kontakt telefon: 038/221-212.

Broj: 03-30-1988-4/20